Indhold

# Indtastning af matrixformler

Det følgende er et eksempel på, hvordan du kan indtaste en matrixformel uden dog for alvor at gå ind i detaljerne af matrixfunktioner.

Antag at du har indtastet 10 tal i kolonne A og B (A1:A10 og B1:B10) og gerne vil beregne summen af hver række i kolonne C.

1. Ved hjælp af musen, marker området C1:C10, hvor resultaterne skal vises.

2. Tryk på F2, eller klik i indtastningslinjen på formellinjen.

3. Indtast et lighedstegn (=).

4. Vælg området A1:A10, som indeholder de første værdier til sumformlen.

5. Tryk på (+) tasten på det numeriske tastatur.

6. Marker tallene i den anden kolonne i cellerne B1:B10.

7. Afslut indtastningen med matrixtastekombinationen: Skift+Æble Ctrl+Enter.

Matrixområdet bliver automatisk beskyttet imod modifikationer, såsom sletning af rækker eller kolonner. Det er dog muligt at redigere hvilken som helst formatering, såsom cellebaggrunden.

Relaterede emner

Beregninger med formler

Støt os venligst!