Indhold

# Værktøjet Nedbrudsrapport

Værktøjet Nedbrudsrapport starter automatisk, efter at programmet er brudt ned.

Værktøjet Nedbrudsrapport samler nødvendige oplysninger, der kan hjælpe programudviklerne med at forbedre koden, sådan at denne muligvis kan undgås. Hjælp os venligst med at forbedre softwaren og sende den genererede nedbrudsrapport.

## Start af værktøjet Nedbrudsrapport

Ved de fleste nedbrud af programmet starter værktøjet Nedbrudsrapport automatisk.

## Afsendelse af nedbrudsrapporten

Vælg afkrydsningsfeltet, hvis du vil genstarte LibreOffice i sikker tilstand. Klik derefter på knappen Send nedbrudsrapport.

Hvis en nedbrudsrapport er vellykket indsendt, vil en dialog give en URL for din rapport. For at se rapporten, kopiér URL'en og indsæt i en webbrowser.

Du får ikke svar på din nedbrudsrapport. Hvis du har behov for hjælp, beder vi dig besøge Hjælp fra fællesskabet for et overblik over de forskellige muligheder.

## Hvilke data sendes?

Nedbrudsrapporten sender information om typen af fejl, som forårsagede nedbruddet sammen med proces-hukommelsesindholdet på tidspunktet for nedbruddet. Hukommelsesindholdet indeholder: en liste over indlæste biblioteker og deres versionsnummer; en liste over det aktuelle tråde med indholdet af deres stak-hukommelse og processorstatus. Hukommelsessporet samles lokalt af standard-systemværktøjer: dbghelp.dll på Windows-systemer; clode(), ptrace() og /proc-biblioteket på Linux-systemer.

Der sendes også information om LibreOffice versionen, operativsystemets navn og version samt computer-hardwaren (CPU-type og -funktionaliteter; den samlede RAM-hukommelses størrelse, grafikenhed og driver).

Nedbrudsrapporten er anonym. Der sendes ingen identifikationsoplysninger og intet dokumentindhold. Rapportdataene bliver sendt som en flerdelt HTTP POST-forespørsel. Se også Privatlivspolitikken – afsnit I.XI

Leverandører som Ubuntu eller Apple pakker deres egne nedbrudsrapporter i deres version af LibreOffice. Ingen data sendes til The Document Foundation.

Støt os venligst!