Indhold

# Biblioteket ScriptForge

For at tilgå denne kommando...

Åbn Funktioner ▸ Makroer ▸ LibreOffice Basic ▸ Redigér og vælg containeren Programmakroer.

Bibliotekerne i ScriptForge opbygger en samling af makroscript-ressourcer, der kan udvides, til brug i LibreOffice, der skal kaldes fra Basic-makroer eller Python-scripts.

• Basic-makroer kræver, at biblioteket ScriptForge indlæses med følgende udtryk:
GlobalScope.BasicLibraries.loadLibrary("ScriptForge")
• Python-scripts kræver import af scriptforge-modulet:
from scriptforge import CreateScriptService

For at vide mere om, hvordan Python-scripts oprettes og udføres med biblioteket ScriptForge, læs hjælpesiden Oprettelse af Python-scripts med ScriptForge.

## Kald af ScriptForge-tjenester

De beskrevne moduler og klasser kaldes fra brugerscripts som "Tjenester". Der er designet en generisk konstruktor af disse tjenester til det formål for hvert enkelt sprog.

Metoden Dispose (Bortskaf) er tilgængelig i alle tjenester og bør kaldes for at frigøre ressourcer efter brugen:

##### I Basic

        GlobalScope.BasicLibraries.LoadLibrary("ScriptForge")
        Set oSvc = CreateScriptService("servicename"[, arg0, arg1, ...])
        ' ...
        oSvc.Dispose()

##### I Python

        from scriptforge import CreateScriptService
        svc = CreateScriptService('servicename'[, arg0, arg1, ...])
        # ...
        svc.Dispose()

## Tjenester leveret af biblioteket ScriptForge

Kategori | Tjenester
--- | ---
LibreOffice Basic | Array Dictionary | Exception FileSystem | String TextStream
Dokumentindhold | Base Calc Chart | Database Dataset Datasheet | Document FormDocument Writer
Brugerflade | Dialog DialogControl Form | FormControl Menu PopupMenu | Toolbar ToolbarButton UI
Redskabsprogrammer | Basic L10N Platform | Region Services Session | Timer UnitTest

## ScriptForge.Array-tjeneste

Giver en samling metoder til at manipulere og transformere en-dimensions matrixer (vektorer) og to-dimensions matrixer (matrixer). Dette omfatter sæt-operationer, sortering, import fra og eksport til tekstfiler.

Matrixer med mere end to dimensioner kan ikke bruges med metoderne i denne tjeneste; den eneste udtagelse er metoden CountDims, der accepterer matrixer med et vilkårligt antal dimensioner.

## Tjenesten SFDocuments.Base

Tjenesten Base giver et antal metoder og egenskaber, der letter administration og håndtering af LibreOffice Base-dokumenter.

Denne tjeneste er nært relateret til tjenesten Document, som giver generiske metoder til at håndtere LibreOffice-dokumenter, herunder Base-dokumenter. Derfor udvider tjenesten Base tjenesten Document og giver yderligere metoder, der er specifikke for Base-dokumenter og lader brugerne:

- Få adgang til databasen, der er indeholdt i et Base-dokument.

- Åbne formular-dokumenter, der er gemt i et Base-dokument.

- Tjekke om et formulardokument fra et Base-dokument aktuelt er indlæst.

## tjenesten ScriptForge.Basic

Tjenesten ScriptForge.Basic tilbyder en samling af LibreOffice Basic-metoder til kørsel i en Python-kontekst. Tjenesten Basics metoder reproducerer de indbyggede Basic-funktioners præcise syntaks og adfærd.

## Tjenesten SFDocuments.Calc

Det delte bibliotek SFDocuments giver et antal metoder og egenskaber til at facilitere adminstrationen og håndteringen af LibreOffice-dokumenter.

Tjenesten SFDocuments.Calc er en delmængde af tjenesten SFDocuments.Document. Alle metoder og egenskaber, der er defineret for tjenesten Document (dokument) kan også tilgås med instansen af Calc-tjenesten.

Tjenesten Calc er fokuseret på:

- Håndteringsark i et Calc dokument (kopier, indsæt, flyt osv.)

- Dataudveksling mellem Basic data-strukturer og Calc-områder

- Kopiering og import af enorme datamængder amounts of data

## tjenesten SFDocuments.Chart

Tjenesten Chart (diagram) leverer et sæt egenskaber og metoder til at håndtere diagrammer i Calc-dokumenter. Med denne tjeneste er det muligt at:

- Tilgå diagram-objekter i Calc-dokumenter og manipuler deres egenskaber.

- Opret og indsæt nye diagrammer i et Calc-dokument.

- Eksportere diagrammer som billedfiler.

## Tjenesten SFDatabases.Database

Tjenesten Database giver adgang til databaser enten indlejrede eller beskrevet i Base-dokumenter. Denne tjeneste leverer metoder til:

- Få adgang til data i databasetabeller

- Kør SELECT (udvælg) forespørgsler og udfør sammendragsfunktioner.

- Kør SQL-handlingsudtryk såsom INSERT (indsæt), UPDATE (opdater), DELETE (slet) og så videre.

## SFDatabases.Dataset-tjeneste

Tjenesten Dataset bruges til at repræsentere tabeldata produceret af en database. Med denne tjeneste er det muligt at:

- Navigere gennem og tilgå data i et datasæt.

- Opdatere, indsætte og fjerne poster i et datasæt.

## SFDatabases.Datasheet-tjeneste

Tjenesten Datasheet gør det muligt at visualisere indholdet af databasetabeller og resultater af forespørgsler og SQL-sætninger, med brug af datavisningen i Base. Derudover gør denne tjeneste det muligt at:

- Tilføje brugerdefinerede menuer til datavisningen.

- Tilgå værdier i specifikke positioner af datavisningen.

- Placere markøren i en specifik celle af datavisningen.

## Tjenesten SFDialogs. Dialog

Tjenesten Dialog bidrager til administrationen af dialoger oprettet med Basic Dialogeditoren eller dialoger oprettet under afvikling. Hver instans af den aktuelle klasse repræsenterer en enkelt dialog vist for brugeren.

## Tjenesten SFDialogs.DialogControl

Tjenesten DialogControl håndterer de kontrolelementer, der hører til en dialog, som er defineret med Basics Dialogredigering. Hver instans af den aktuelle tjeneste repræsenterer et enkelt kontrolelement indenfor et dialogfelt.

Fokus sættes på at hente og sætte de værdier, der vises af dialogfeltets kontroller. Formatering er tilgængelig via egenskaberne XControlModel and XControlView.

Bemærk, at indholdet af den unikke egenskab DialogControl.Value (dialogkontrol.værdi) varierer efter kontroltypen.

Kontrolelementer ordnet i en træstruktur får særlig opmærksomhed. Det er let at fylde et træ med værdier, enten gren for gren eller med flere grene på én gang. Indsættelse af værdier i et "kontroltræ" kan gøres statisk eller dynamisk.

## Tjenesten ScriptForge.Ordbog

En ordbog er samling af nøgle-element-par

- Nøglen er en streng. I Basic-scripts bestemmes det ved oprettelsen af et Dictionary (en "ordbog", opslagstabel), om nøglen skal skelne mellem store og små bogstaver. I Python-scripts skelner nøglen altid mellem store og små bogstaver.

- Elementer kan være af enhver type

## Tjenesten SFDocuments.Document

Biblioteket SFDocuments stiller metoder og egenskaber til rådighed, som kan hjælpe med administration og manipulation af LibreOffice-dokumenter.

Metoder, der kan anvendes på alle typer af dokumenter (tekstdokumenter, regneark, præsentationer og så videre) leveres af tjenesten SFDocuments.Document. Nogle eksempler er:

- Åbning, lukning og lagring af dokumenter

- Adgang til dokumenters standard- eller tilpassede egenskaber

## Tjenesten ScriptForge.Exception (Undtagelse)

Tjenesten Exception (undtagelse) er en samling af metoder, der hjælper med at debugge koder i Basic- og Python-sceripts og med håndtering af fejl i Basic-scripts.

I Basic-scripts hjælper tjenesten Exception (undtagelse) metoderne og egenskaberne med at identificere fejlens sammenhæng og tillader håndtering af den, når der forekommer en kørselsfejl.

## Tjenesten ScriptForge.FileSystem

Tjenesten FileSystem omfatter rutiner til håndtering af filer og mapper. Herefter er der nogle eksempler på funktionaliteter leveret af denne tjeneste:

- Verificer, om en fil eller en mappe eksisterer.

- Opret og slet mapper og filer.

- Start dialoger, der skal åbne/gemme filer.

- Tilgå listen over filer i en mappe og så videre.

## Tjenesten SFDocuments.Form

Tjenesten Form giver metoder og egenskaber til administration af formularer i LibreOffice-dokumenter. Denne tjeneste understøtter formularer i Base-, Calc- og Writer-dokumenter og tillader:

- Åbn og aktiver formularer.

- Naviger gennem posterne, der vises i formularen.

- Få adgang til kontrollerne i formularen.

- Få adgang til til en ophavsformulars afkomsformularer.

## Tjenesten SFDocuments.FormControl

Tjenesten FormControl (formularkontrol) giver adgang til de kontroller, der tilhører en formular, en underformular eller en tabel-kontrol i et FormDocument (formulardokument). Hver instans af tjenesten FormControl henviser til et enkelt kontrolelement i formularen. Denne tjeneste lader brugerne:

- Find og sæt kontrolelementets egenskaber repræsenteret af instansen af FormControl (formularkontrol).

- Tilgå den aktuelle værdi, der vises af kontrollen.

- Sæt fokus på den ønskede kontrol.

## SFDocuments.FormDocument-tjeneste

Tjenesten FormDocument giver tilgang til formulardokumenter gemt i LibreOffice Base-dokumenter.

I et Base-dokument kan eksisterende formulardokumenter ses ved at vælge Vis ▸ Formularer i brugerfladen. Hvert formulardokument kan være sammensat af en eller flere formularer, inklusive hovedformularen og andre underformularer.

## Tjenesten ScriptForge.L10N

Denne tjeneste leverer et antal metoder i forbindelse med oversættelse af strenge med minimal indvirkning på programmets kildekode. Metoderne, der er leveret af tjenesten L10N kan hovedsagelig bruges til:

- Opret POT-filer, der kan bruges som skabeloner til oversættelse af alle strenge i programmet.

- Få oversatte strenge under afviklingen til det sprog, der er defineret i egenskaben Locale.

## Tjenesten SFWidgets.Menu

Tjenesten Menu kan bruges til at oprette og fjerne menuer fra menulinjen i et LibreOffice dokumentvindue. Hvert menupunkt kan tilknyttes til et script eller til en UNO-kommando. Tjenesten giver disse muligheder:

- Oprettelse af menuer med tilpassede elementer, afkrydsningsfelter, alternativknapper og skilletegn.

- Udstyrelse af menuelementer med ikoner og værktøjstips.

## Tjenesten ScriptForge.Platform

Tjenesten Platform giver en samling af egenskaber vedrørerende det aktuelle kørselsmiljø og kontekst, såsom:

- Den fysiske platform (arkitektur, CPU antal, maskintype og så videre)

- Information og operativsystem (type af operativsystem, udgivelse, version og så videre)

- LibreOffice version

- Det aktuelle brugernavn

## Tjenesten SFWidgets.PopupMenu

Tjenesten PopupMenu kan bruges til at oprette popup-menuer, der kan knyttes til hændelser eller udføres af scripts. Denne tjeneste giver disse muligheder:

- Oprettelse af popup-menuer med tilpassede, afkrydsningsfelter og alternativknapper.

- Udsmykning af menuelementer med ikoner og værktøjstips.

## Tjenesten ScriptForge.Region

Tjenesten Region tilbyder en samling af egenskaber og metoder til at håndtere lokale og regions-relaterede aspekter af programmering, for eksempel:

- Adgang til sprogindstilling og regionsafhængige indstillinger såsom talformatering, valuta og tidszoner.

- Konvertering af tidszoner og beregning af sommertids-forskydninger (DST = Daylight Saving Time).

- Omdannelse af tal til tekst på et hvilket som helst understøttet sprog.

## Tjenesten ScriptForge.Services

Hovedformålet med modulet Services (tjeneste) er at give adgang til metoden CreateScriptService (opret_script-tjeneste), som kan kaldes i brugerscripts til at instantiere tjenester, der implementeres med ScriptForge-miljøet.

## Tjenesten ScriptForge.Session

Tjenesten Session samler forskellige generelle metoder:

- installations- eller udførelses-miljøet

- UNO-introspektion

- kald af eksterne skripts eller programmer

## Tjenesten ScriptForge.String (streng)

Tjenesten String (streng) leverer en samling af metoder til streng-behandling. Disse metoder kan bruges til:

- Validere strengenes indhold

- Formatere strenge ved at trimme, justere eller ombryde deres indhold.

- Bruge regulære udtryk til at søge og erstatte understrenge

- Anvende hash-algoritmer på strenge og så videre.

## Tjenesten ScriptForge.TextStream (tekst-strøm)

Tjenesten TextStream bruges til fortløbende at læse og skrive i de filer, der er åbnet eller oprettet med tjenesten ScriptForge.FileSystem.

Metoderne OpenTextFile (åbn tekstfil) og CreateTextFile (opret tekstfil) fra tjenesten FileSystem (filsystem) returnerer en instans af tjenesten TextStream (tekst-strøm).

## Tjenesten ScriptForge.Timer (stopur)

Tjenesten Timer (stopur) måler den tid, det tager at køre brugerscripts.

En Timer måler varigheder. Det kan være:

- Startet, for at vise, hvornår tidstagningen starter.

- Udsat, pause i målingen af den løbende tid.

- Genoptaget, for at fortsætte målingen af den løbende tid, efter at timeren har været stoppet.

- Genstartet, hvilket vil annullere de tidligere målinger starter Timeren fra nul.

## SFWidgets.Toolbar-tjenesten

Tjenesten Toolbar gør det muligt at hente information relateret til værktøjslinjer, som er tilgængelige for et specifikt dokumentvindue. Med denne tjeneste er det muligt at:

- Skift synligheden af specifikke værktøjslinjer.

- Få adgang til oplysninger om de tilgængelige knapper på hver værktøjslinje.

## Tjenesten SFWidgets.ToolbarButton

ToolbarButton-tjenesten giver mulighed for at hente information relateret til de værktøjslinjeknapper, som er tilgængelige i en given værktøjslinje. Med denne tjeneste er det muligt at:

- Skift synligheden af værktøjslinjeelementer.

- Udfør kommandoen forbundet med en given knap på værktøjslinjen.

## Tjenesten ScriptForge.UI (brugerflade)

Tjenesten UI (User Interface = brugerflade) forenkler identifikationen og håndteringen af de forskellige vinduer, der udgør hele LibreOffice-programet.

- Windows selection (vinduesudvælgelse)

- Flytning og størrelsesændring af vinduer

- Statuslinjens indstillinger

- Visning af en flydende fremgangsvisning

- Oprettelse af nye vinduer

- Adgang til de underliggende "dokumenter"

## Tjenesten SFUnitTests.UnitTest

Tjenesten UnitTest giver en struktur til at automatisere enhedstests i Basic-sproget, inklusive muligheden for at:

- Samle testcases i testsamlinger og enhedstests.

- Dele opsætning- og nedluknings-kode mellem testcases.

- Rapportere testresultater ved hjælp af Console (konsol).

## Tjenesten SFDocuments.Writer

Det delte bibliotek SFDocuments giver et antal metoder og egenskaber til at lette administration og håndtering af LibreOffice-dokumenter.

Nogle metoder et almindelige for alle dokumenttyper og er nedarvede fra modulet SF_Document, mens andre metoder, der er specifikke for Writer-dokumenter er defineret i modulet SF_Writer.

OBS: Andre ScriptForge ikke-beskrevne moduler er reserveret til internt brug. Deres indhold kan ændres uden varsel.

Alle ScriptForge Basic-rutiner eller identifikatorer, der indledes med et understregstegn "_" er reserveret til internt brug. Det er ikke meningen, at de skal bruges i Basic-makroer eller Python-scripts.

Støt os venligst!